Αλεξάνδρεια στον Ευφράτη ποταμό

Η Αλεξάνδρεια στις όχθες του ποταμού Ευφράτη ήταν μία αρχαία ελληνική πόλη στην νότια Μεσοποταμία. 

Η ίδρυση της πόλης αυτής (στη διώρυγα Πολλακόπα του ποταμού Ευφράτη), αναφέρεται από τον Αρριανό σαν συμβάν λίγο πριν τον θάνατο του Μεγάλου Αλεξάνδρου. Πράγματι όταν ο τελευταίος αποφάσισε να ναυπηγήσει στόλο στον Ευφράτη για να εξερευνήσει τα αραβικά παράλια, πέρασε από τον παραπόταμο Πολλακόπα. Στην προσπάθειά του να προμηθεύσει με νερό την γύρω περιοχή (που την μάστιζε η ξηρασία), προέβη στις κατάλληλες επιδιορθώσεις στον παραπόταμο. Εκεί τελικά που ο Πολλακόπας ενώνεται με λίμνες, ο Αλέξανδρος ίδρυσε την δική του Αλεξάνδρεια, εγκαθιστώντας σε αυτήν Έλληνες απόμαχους μισθοφόρουςΑρριανού Αλεξάνδρου Ανάβασις βιβλίο 7, κεφάλαιο 21 παράγραφος 7: ἔνθεν μὲν δὴ ἐς τὸν Πολλακόπαν ἐτρέπετο τοῦ Εὐφράτου ὁ ῥοῦς,ταύτῃ δὲ ἔγνω βεβαίως ἀποκλεῖσαι τὴν ἐκβολήν· προελθόντι δὲ ὅσον σταδίους τριάκοντα ὑπόπετρος ἡ γῆ ἐφαίνετο, οἵα διακοπεῖσα, εἰ ξυναφὴς ἐγένετο τῇ πάλαι διώρυχι τῇ κατὰ τὸν Πολλακόπαν, οὔτ΄ ἂν διαχεῖσθαι παρέχειν τὸ ὕδωρ ὑπὸ στερρότητος τῆς γῆς, τήν τε ἀποστροφὴν αὐτοῦ τῇ τεταγμένῃ ὥρᾳ μὴ χαλεπῶς γίγνεσθαι. τούτων ἕνεκα ἐπί τε τὸν Πολλακόπαν ἔπλευσε καὶ κατ΄ αὐτὸν καταπλεῖ ἐς τὰς λίμνας ὡς ἐπὶ τὴν Ἀράβων γῆν. ἔνθα χῶρόν τινα ἐν καλῷ ἰδὼν πόλιν ἐξῳκοδόμησέ τε καὶ ἐτείχισε, καὶ ἐν ταύτῃ κατῴκισε τῶν Ἑλλήνων τινὰς τῶν μισθοφόρων, ὅσοι τε ἑκόντες καὶ ὅσοι ὑπὸ γήρως ἢ κατὰ πήρωσιν ἀπόλεμοι ἦσαν.. 

Δεν αποκλείεται να υπήρχε ήδη από την νεοβαβυλωνιακή εποχή μία πόλη με το όνομα Bakur Babylon και απλώς ο Έλληνας στρατηλάτης να την επανίδρυσεΑραβόφωνη βικιπαίδεια στο λήμμα الإسكندرية (العراق). 

Στην θέση της αρχαίας πόλης βρίσκεται η σημερινή Iskandariya της επαρχίας Babil του κεντρικού ΙράκΑγγλόφωνη βικιπαίδεια στο λήμμα Iskandariya. 

 Παραπομπές 

Πηγές
 Αρριανού Αλεξάνδρου ανάβασις

Κατηγορία:Ελληνιστικές πόλεις
Κατηγορία:Αρχαίες πόλεις της Μεσοποταμίας